b"\n_START_ARTICLE_\nHvorn\xc3\xa5r kommer strygerne\n_START_SECTION_\nHandling\n_START_PARAGRAPH_\nHun har langt h\xc3\xa5r, men skulle det hellere v\xc3\xa6re kort? Hun har en k\xc3\xa6reste, men er han den rigtige? Det er ikke til at vide, n\xc3\xa5r man er ung, selvcentreret og tilv\xc3\xa6relsen m\xc3\xa5ske lige er ved at blive lidt for velordnet. Hun m\xc3\xa5 dog vide, hvad hun vil, mener den ulykkelige k\xc3\xa6reste, der n\xc3\xa6sten ikke kan overskue at skulle vinde hende hver eneste dag. Godt, s\xc3\xa5 vil hun i hvert fald have tid til at finde ud af det. Hun beder k\xc3\xa6resten flytte over til en kammerat, og s\xc3\xa5 l\xc3\xb8ber historien af tilf\xc3\xa6ldighedernes og sk\xc3\xa6bnens uransaglige veje og vildveje, indtil handlingens tr\xc3\xa5de igen samles og historien stopper umidelbart f\xc3\xb8r, de igen knyttes: I det \xc3\xb8jeblik hvor strygerne plejer at s\xc3\xa6tte ind, n\xc3\xa5r der er tale om en rigtig 'filmhistorie'."